Here is a page extracted from Wikipedia that may contain CSS, HTML, and a lot of unformatted text.

Title: Puerto de Petralba
Content: Iste atriclo tracta sobre o collau de Petralba, entre Sobrarbe y l'Alto Galligo. Pa atros usos d'o toponimo Petralba se veiga Petralba (desambigación).

O puerto de Petralba u collau de Petralba ye un puerto de montanya d'Aragón que se troba entre as comarcas de l'Alto Galligo y Sobrarbe, a 1549 metros sobre o livel d'a mar en a crencha de la sierra de Canciás, que desepara la valle de Basa y a Ribera de Fiscal. Tradicionalment lo recorreba un camino que ranca d'Espín en a baixant meridional y remata en  Lardiés y Fiscal en a septentrional, pasando por a pardina de Feners.

Actualment ye perforato por debaixo por o conchunto d'o túnel de Petralba y o túnel de Berroy, que fan parte de la dita variant Yebra-Fiscal de la carretera nacional N-260, que s'inauguró en 2012.  Por ixa razón, a expresión «puerto de Petralba» ha pasato a designar tamién o puerto carretero que pasa chusto por debaixo d'o puerto de ferradura tradicional.

Referencias 

Petralba, puerto de